**Sergey Mikhaylovich Brin** (russisk **Sergej Mikhajlovitsj Brin**, Серге́й Миха́йлович Брин, født 21. august 1973 i Moskva i Sovjetunionen) er en russisk-amerikansk dataingeniør som sammen med Larry Page utviklet søkemotoren Google, et av verdens mest profitable internettselskaper.. Han har en estimert formue på 92,3 milliarder dollar (Forbes, 2022). Brin og Page eier tilsammen 16 prosent av selskapet.

Brin kom til USA fra Sovjetunionen i en alder av seks år. Han studerte først matematikk og informatikk ved University of Maryland og fortsatte etter endt studium der på et masterstudium ved Stanford University. Det var ved Stanford han møtte Larry Page og de begynte å utvikle det som etterhvert ble til søkemotoren i Google.

Oppvekst og utdannelse
----------------------

Brin ble født i Moskva etter jødiske foreldre, Michael og Eugenia Brin, begge utdannet ved Statsuniversitetet i Moskva.

I 1979 da Sergey var 6 år gammel emigrerte familien til USA. Selv om det ikke eksisterte noen offisielle retningslinjer om å forfordele jøder så gjorde foreldrenes jødiske bakgrunn at de i praksis var forhindret fra mange studier på høyere nivå og ikke kunne ta den utdannelsen de ønsket seg.

Familien søkte om utreisevisum i september 1978 og både moren og faren fikk som er resultat, kort tid etter sparken fra sine stillinger. I løpet av de neste 8 månedene mens de ventet i usikkerhet på svar på visumsøknaden livnærte de seg på vikarjobber og kortvarige oppdrag. I mai 1979 fikk de endelig svar på søknad og fikk vite at de fikk lov til å forlate landet.

### Utdannelse etter ankomst til USA

Brin gjennomførte grunnskolen ved Paint Branch Montessoriskole i Adelphi, Maryland. I tillegg fikk han hjemmeundervisning av faren som da hadde blitt en matematikkprofessor ved University of Maryland og familien hjalp han å vedlikeholde sine russiske språkkunskaper. I september 1990 begynte han på et dataingeniørstudie ved University of Maryland hvor han 3 år senere gikk ut med en Bachelor of Science. Han begynte deretter på videre studier ved Stanford University som han foreløpig ikke har fullført. Det var her han møtte Larry Page og grunnlaget for det som senere ble til søkemotoren Google ble lagt.

Søkemotoren Google
------------------

I forbindelse med en innføring for nye studenter ved Stanford møtte Brin Larry Page. De ble etterhvert gode venner og skrev sammen oppgaven «The Anatomy of a Large-Scale Hypertextual Web Search Engine.» som senere er ansett for å hatt stor betydning for den videre utviklingen av Google. De jobbet videre med utviklingen av deres søkemotordesign og fylte opp hybelen sin ved Stanford med billige datamaskiner. Prosjektet vokste etterhvert såpass raskt at det begynte å skape problemer for Stanfords datanettverk, og de innså at de hadde utviklet en avansert søkemotor som antageligvis overgikk de alternativene som fantes på den tiden. De avbrøt da sine doktorgradsstudier for å jobbe videre på prosjektet.

Referanser
----------

1. ↑   Munzinger Personen, Munzinger IBA 00000024945, besøkt 9. oktober 2017[Hentet fra Wikidata]
2. ↑   GeneaStar, GeneaStar person-ID brinsergey[Hentet fra Wikidata]
3. ↑   Brockhaus Enzyklopädie, oppført som Sergei Michailowitsch Brin, Brockhaus Online-Enzyklopädie-id brin-sergei-michailowitsch[Hentet fra Wikidata]
4. ↑   Internet Movie Database, IMDb-nummer nm1962236, besøkt 13. oktober 2015[Hentet fra Wikidata]
5. ↑   The Wall Street Journal, www.wsj.com, besøkt 24. juli 2022[Hentet fra Wikidata]
6. ↑   www.nytimes.com[Hentet fra Wikidata]
7. ↑   www.nytimes.com[Hentet fra Wikidata]
8. ↑   www-math.umd.edu[Hentet fra Wikidata]
9. ↑   www.tatlerasia.com, besøkt 3. november 2022[Hentet fra Wikidata]
10. ↑  Play it loud: Google employee 59 on the Bob Dylan attitude of Google's early days Arkivert 3. april 2012 hos Wayback Machine.
11. ↑  Daily Market Beat – Trinity Investment Research Arkivert 30. mars 2012 hos Wayback Machine.
12. ↑  "Dominic Lawson: More migrants please, especially the clever ones", *The Independent*, U.K. October 11, 2011
13. ↑  Malseed, Mark (February 2007). "The Story of Sergey Brin Arkivert 5. juli 2012 hos Wayback Machine.". *Moment Magazine*
14. ↑  Resume
15. ↑  Sergey Brin: Executive Profile & Biography – BusinessWeek
16. ↑  Sergey Brin; Lawrence Page (1998). «The anatomy of a large-scale hypertextual Web search engine». *Computer Networks and ISDN Systems*. 30 (1–7): 107–117. doi:10.1016/S0169-7552(98)00110-X.

Eksterne lenker
---------------

* (en) Sergey Brin – kategori av bilder, video eller lyd på Commons Rediger på Wikidata
* (en) Sergey Brin på Internet Movie Database Rediger på Wikidata

* (en) Sergey Brin hos The Movie Database Rediger på Wikidata
* *Artikkelen har ingen egenskaper for sosiale medier i Wikidata*

  


|  |  |
| --- | --- |
| Oppslagsverk/autoritetsdata | Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** Geni **·** VIAF **·** GND **·** LCCN **·** ISNI **·** SUDOC **·** NKC **·** BNE **·** Munzinger (iba)
 |